തേനീച്ചക്കൂട്ടത്തിന്റെ ആക്രമണം പെന്ഗ്വിനുകളെ ചത്ത നിലയില് കണ്ടെത്തി ദക്ഷിണാഫ്രിക്കയില് വംശനാശ ഭീഷണി നേരിടുന്ന ഇനത്തില്പ്പെട്ട 63 പെന്ഗ്വിനുകളെ ചത്ത നിലയില് കണ്ടെത്തി. പെന്ഗ്വിനുകളുടെ കൂട്ടമരണത്തിന് കാരണം തേനീച്ചകളുടെ കുത്തേറ്റതാണെന്ന് പോസ്റ്റ് മോര്ട്ടം റിപ്പോര്ട്ടില് വ്യക്തമായി. വംശനാശഭീഷണി നേരിടുന്ന 63 പെന്ഗ്വിനുകളെയാണ് കോപ്ടൗണിന് സമീപമുള്ള സൈമണ്സ് എന്ന പട്ടണത്തില് ചത്ത നിലയില് കണ്ടെത്തിയത്. പ്രഥമിക പരിശോധനയില് പെന്ഗ്വിനുകളുടെ ശരീരത്തില് പരിക്കുകള് കണ്ടെത്താനായില്ലെന്ന് അധികൃതര് വ്യക്തമാക്കിയിരുന്നു. ചത്തത് വംശനാശഭീഷണി നേരിടുന്ന ഇനത്തില്പ്പെടുന്ന തെക്കന് ആഫ്രിക്കയിലെ തീരങ്ങളിലും ദ്വീപുകളിലുമായി വസിക്കുന്ന ആഫ്രിക്കന് പെന്ഗ്വിനുകളാണെന്നറിഞ്ഞതോടെ വിശദമായ പരിശോധനയ്ക്ക് അധികൃതര് ഉത്തരവിടുകയായിരുന്നു. പരിശോധനയില് പെന്ഗ്വിനുകളുടെ കണ്ണുകള്ക്ക് ചുറ്റും തേനീച്ചകളുടെ കുത്തേറ്റതായി കണ്ടെത്തിയെന്ന് വെറ്ററിനറി ഡോക്ടര് അറിയിച്ചു.പെന്ഗ്വിനുകളെ കണ്ടെത്തിയതിന് സമീപത്ത് നിന്നും ചത്ത തേനീച്ചകളെയും കണ്ടെത്തിയിട്ടുണ്ട്.